ପିଲାଦିନେ ସ୍କୁଲରେ ଭାରତର ଇତିହାସରେ ପଢ଼ିଥିଲି କୁତବୁଦ୍ଦିନ ଆଇବାକ୍, ଇଲତୁତମିସଙ୍କ କଥା, ସୋମନାଥ ମନ୍ଦିରକୁ ସତର ଥର ଲୁଣ୍ଠନ କରିଥିବା ଗଜନିର ସୁଲତାନ ମହମ୍ମଦ ଘୋରୀଙ୍କ କଥା, ମୋଗଲ ସାମ୍ରାଜ୍ୟର କଥା, ଆଲୋକଜାଣ୍ଡର ସେଲ୍ୟୁକସଙ୍କ କଥା, ଗୁପ୍ତ ଯୁଗ, ଚନ୍ଦ୍ରଗୁପ୍ତ ମୌର୍ଯ୍ୟ, ସମ୍ରାଟ ଅଶୋକଙ୍କ କଥା, କଳିଙ୍ଗ ଯୁଦ୍ଧର କଥା।
ତାପରେ ଭାସ୍କୋଡ଼ାଗାମାଙ୍କ କଥା, ମୋଗଲ ସାମ୍ରାଜ୍ୟଠୁ ବ୍ୟବସାୟର ଅନୁମତି ନେଇ ଭାରତରେ ବାଣିଜ୍ୟ କରିବାକୁ ଆସିଥିବା ଇଷ୍ଟ ଇଣ୍ଡିଆ କମ୍ପାନୀର କଥା, ଲର୍ଡ କର୍ଜନ୍, ଲର୍ଡ କ୍ଲାଇବ୍, ଲର୍ଡ ହେଷ୍ଟିଙ୍ଗସଙ୍କ କଥା, ରାଣୀ ଲକ୍ଷ୍ମୀବାଈଙ୍କ କଥା, ଚାଖି ଖୁଣ୍ଟିଆଙ୍କ କଥା, ଭାରତ ଛାଡ଼ ଆନ୍ଦୋଳନର କଥା, ଗାନ୍ଧିଜୀଙ୍କ କଥା।
ଅଶୋକ କଳିଙ୍ଗ ଯୁଦ୍ଧ କରିଥିଲେ, ଆମେ ପଢ଼ିଛୁ, କିନ୍ତୁ କଳିଙ୍ଗ ଯୁଦ୍ଧ ପାଇଁ କେଉଁ ରାସ୍ତା ଦେଇ ଆସିଥିଲେ, ରାସ୍ତାରେ କଣ କଣ ଜୟ କରିଥିଲେ, କାହାକୁ ସାଙ୍ଗରେ ଆଣିଥିଲେ, ସେ ବିଷୟରେ କିଛି ଲେଖାନଥିଲା ଆମ ସ୍କୁଲ୍ ଇତିହାସ ବହିରେ।
ହୀରାପୁର ଚଉଷଠୀ ଯୋଗିନୀର କିଏ ମୂର୍ତ୍ତିକାର, କୋଣାର୍କକୁ କେଉଁ ବାର ଶହ ବଢ଼େଇ ତିଆରି କରିଥିଲେ, ତାଜମହଲର ଶିଳ୍ପକାରଙ୍କ କଣ ନାଁ- ଏସବୁର ନା କିଛି ଖବର ଅଛି ନା କିଛି ବର୍ଣ୍ଣନା ଅଛି କୋଉଠି।
ସେସବୁ ଅତୀତର ଅନ୍ଧାରରେ ମିଳେଇଯାଇଛି, ଯାହାକୁ ଆଉ କେବେ ବି ଖୋଜିହେବନାହିଁ।
ହେଲେ ନିକଟ ଅତୀତ ଅର୍ଥାତ୍ ଶହେ ବର୍ଷ ତଳର ଅତୀତ ବିଷୟରେ କିଛି କଥା, କିଛି ଘଟଣା ଯାହା ଏଯାବତ୍ ଇତିହାସରେ ଲିପିବଦ୍ଧ ନାହିଁ, ତାକୁ ହୁଏତ ଖୋଜିପାଇବା ସମ୍ଭବ।
ଇତିହାସ ସବୁବେଳେ ତଥ୍ୟ ସାଙ୍ଗରେ ଉପଯୁକ୍ତ ପ୍ରମାଣ ବି ଖୋଜେ।
କିଛି ଲୋକ ଆଜିକାଲି ଏକଥା ଚିନ୍ତା କରୁଛନ୍ତି ଯେ, ଆମ ଇତିହାସକୁ ନୂଆ ରୂପରେ ଲେଖିବାକୁ ଆମ ଦୃଷ୍ଟିକୋଣରୁ, ଅର୍ଥାତ୍ ଭାରତୀୟ ଦୃଷ୍ଟିକୋଣରୁ। ତାକୁ ନୂଆ ପ୍ରକାର ବୁଝିବାକୁ।
ଏ ତ ବଡ଼ ବିଚିତ୍ର କଥା ଆଜ୍ଞା। କାହିଁକିନା ଇତିହାସରେ ଘଟଣା ଥାଏ, ଇତିହାସରେ ଦୃଷ୍ଟିକୋଣ ନଥାଏ, ଇତିହାସକାର ତଥ୍ୟକୁ ପ୍ରମାଣ ସହ ଉପସ୍ଥାପନ କରେ। ସେଠି ସମ୍ବେଦନଶୀଳତାର ସ୍ଥାନ ନାହିଁ।
ଏଇ ଧରନ୍ତୁ ଔରଙ୍ଗଜେବଙ୍କ କଥା। ମୁସଲମାନ ଧର୍ମ ପ୍ରଚାର ପାଇଁ ସେ ମୋଗଲ ସମ୍ରାଟ ଅନେକ ହିନ୍ଦୁଙ୍କୁ ବାଧ୍ୟ କରିଥିଲେ, ହତ୍ୟା କରିଥିଲେ, ତାଙ୍କ ଉପରେ କର ଲଗାଇଥିଲେ, ଅତ୍ୟାଚାର କରିଥିଲେ- ଏ ଇତିହାସକୁ ତ ଆମେ ଆଉ ଇସଲାମ ଧର୍ମ ପ୍ରଚାରର ସମ୍ବେଦନଶୀଳତାରେ ଲେଖିପାରିବାନି, ସେମିତି ମଣିପୁରରେ ବୈଷ୍ଣବ ଧର୍ମ ପ୍ରଚାର ପାଇଁ ତାଙ୍କର ସେତେବେଳକାର ସ୍ଥାନୀୟ ଧର୍ମଗ୍ରନ୍ଥକୁ ପୋଡ଼ିଦେଇ ଲୋକଙ୍କୁ ବାଧ୍ୟ କରି ବୈଷ୍ଣବ ଧର୍ମରେ ଦୀକ୍ଷିତ କରି ତାଙ୍କ ଉପରେ ଅନେକ ଅତ୍ୟାଚାର କରିଥିଲେ ସେଠିକାର ବୈଷ୍ଣବ ରାଜା, ତାକୁ ତ ଆଉ ବୈଷ୍ଣବ ଧର୍ମ ପ୍ରଚାରର ଦୃଷ୍ଟିକୋଣରୁ ଲେଖିହେବନାହିଁ। ଯାହା ଘଟିଚି, ତାହା ହିଁ କହିହେବ।
ନ୍ୟାୟ ଅନ୍ୟାୟ, ଦୃଷ୍ଟିକୋଣ କିମ୍ବା ସମ୍ବେଦନଶୀଳତାର ବିଚାର ଇତିହାସକାର କରେନି। ସେ ତଥ୍ୟ ଆଉ ପ୍ରମାଣର ମଣିଷ। ଏସବୁର ବିଚାର ଇତିହାସ-ଗବେଷକଙ୍କର।
ଇତିହାସ ଯଦି ତଥ୍ୟ ସମ୍ବଳିତ ହୁଏ, ତେବେ ସେଥିରେ ଶାସନର ବଳିଷ୍ଠ ଦିଗ, ତୃଟି ବିଚ୍ୟୁତି ବୁଝିବା ସହଜ ହୁଏ। ଆଉ ଏସବୁକୁ ଭିତ୍ତି କରି ଲୋକଙ୍କର ତତ୍କାଳୀନ ମାନସିକତା, ଆବଶ୍ୟକତା, ଆକାଂକ୍ଷା ଉପରେ ଆଲୋକପାତ କରାଯାଇପାରେ।
ସବୁବେଳେ ଅତୀତ ବର୍ତ୍ତମାନକୁ ଦିଶା ଦେବାରେ ସହାୟକ ହୁଏ।
ଯାହା ଘଟିଯାଇଚି, ତାକୁ ଯଦି ତଥ୍ୟମୂଳକ ନକରି ଏକ ବିଶେଷ ଦୃଷ୍ଟିକୋଣ ଦେଇ ଉପସ୍ଥାପନ କରାଯାଏ, ତାହା ଇତିହାସ ନୁହେଁ, ଉପନ୍ୟାସରେ ପରିଣତ ହେବ।
ତେଣୁ ମୋର ଏତିକି ଅନୁରୋଧ ଯେ, ଯେଉଁମାନେ ଇତିହାସକୁ ଆଉ ଥରେ ଭାରତୀୟ ଦୃଷ୍ଟିକୋଣରୁ ଲେଖିବାକୁ ଚାହୁଁଛନ୍ତି, ସେମାନେ ଦୟାକରି ବୁଝିବାକୁ ଚେଷ୍ଟା କରନ୍ତୁ ନିଚ୍ଛକ ଇତିହାସ, ଇତିହାସର ସମୀକ୍ଷା ଆଉ ଉପନ୍ୟାସ ଭିତରର ପାର୍ଥକ୍ୟକୁ।
ଯଦି ଭାରତର ଇତିହାସ ସେମିତି ଲେଖାହୁଏ, ତେବେ ତାହା ଡାନ୍ ବ୍ରାଉନଙ୍କର ଦାଭିନସି କୋଡ୍ ପରି ଏକ ବହି ବ୍ୟତୀତ ଅନ୍ୟ କିଛି ହେବ ନାହିଁ।
(ଲେଖିକା ଜଣେ ଗାଳ୍ପିକା, ଔପନ୍ୟାସିକା ଓ ଜାତୀୟ ପୁରସ୍କାରପ୍ରାପ୍ତ ପ୍ରାମାଣିକ ଚଳଚ୍ଚିତ୍ର ନିର୍ଦ୍ଦେଶିକା)
(ଲେଖିକା ଜଣେ ସୁପରିଚିତ ଗାଳ୍ପିକା, ଔପନ୍ୟାସିକା ଓ ଜାତୀୟ ପୁରସ୍କାରପ୍ରାପ୍ତ ପ୍ରାମାଣିକ ଚଳଚ୍ଚିତ୍ର ନିର୍ମାତା)
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
